Isem Taḥanut, ttaken-t, zik, Leqbayel i uxxam anda ixeddem uḥeddad. Syin, yeṭṭef anamek-nniḍen. Ha-tt-an teqṣiṭ n Tḥanut ɣef wakken i aɣ-tt-id-yenna Dda Mḥend : ‘’llan warraw n Abuzeggan, tturaren ccir (ddabex) deg Triḥant. Ɣur-s, setta warrac, yiwen acebbubis d awraɣ. Ccir, tturaren-t s tɛekkzin. Ihi, mi yekker ad yewwet uwraɣ-nni ddabex, ad as-yini uxsim-is : ‘’wwet ay izem n talext’’. Akken wwḍen watmaten-is s axxam ggulen deg-s, nnanas ma ur t-tewwiteḍ ara azekka, ar d ak-nekkes seg ddunit. Azekka-nni, akken kan i as-dyenna ‘’wwet ay izem n talext’’, winna yewwet-it s uɛekkaz-is s aqerru, dɣa yenɣa-t din din.